OpenLLM-France/wikimedia huggingface dataset:
# Starstruck

StarStruck (coneguda a Llatinoamèrica com StarStruck: El meu Nuvi és una Súper Estrella), és una pel·lícula original Disney Channel, es va estrenar el 14 de febrer del 2010 als Estats Units, i el 18 d'abril del 2010 a Llatinoamèrica i s'estrenarà el 15 de maig del 2010 a Espanya. És protagonitzada per Sterling Knight i Brandon Smith (de Sunny entre estrelles) i per Danielle Campbell.

## Trama

Narra la història de Jessica Olson (Danielle Campbell), una noia amb els peus a terra del Mig Oest, que xoca (literalment) amb l'estrella pop i trencacors de Los Angeles, Christopher Wilde (Sterling Knight). Ells es coneixen en el moment que xoquen, quan Jessica Olson, cansada d'esperar a la seva germana, decideix baixar del cotxe de la seva àvia i anar-se'n d'allà, però en aquell moment surt Christopher Wilde, per darrere de l'escenari i en obrir la porta aquest xoca a Jessica. Al començament porten una relació "odi-amor" però accidentalment ambdós acaben en una aventura romàntica al sud de Califòrnia.
# Són elles!

Són elles! (original: Them!) és una pel·lícula estatunidenca dirigida per Gordon Douglas, estrenada el 1954. Ha estat doblada al català. Primera pel·lícula de «grans bèsties», inspirada per l'amenaça nuclear, aquest film continua sent sens dubte una de les millors pel·lícules del gènere per l'enginy dels efectes especials, la intel·ligència del guió i el domini de l'escenificació.

## Argument

Tot comença al cor del desert de Nou Mèxic, a l'indret on van tenir lloc les primeres proves nuclears.,Un xèrif i el seu adjunt són testimonis de fets estranys i inexplicats. No triguen a descobrir l'horror: un niu de formigues gegants procedents de mutacions, que amenacen d'envair el país, però també la terra sencera. Comença llavors una lluita acarnissada...

## Repartiment

* James Whitmore: el sergent de Policia Ben Peterson
* Edmund Gwenn: el doctor Harold Medford
* Joan Weldon: la doctora Patricia Medford
* James Arness: Robert Graham
* Onslow Stevens: el general Robert O'Brien
* Sean McClory: el major Kibbee
* Chris Drake: el soldat Ed Blackburn
* Olin Howlin: Jensen
I, entre els actors que no surten als crèdits:
* Willis Bouchey: Un oficial a la reunió
* Ann Doran: La psiquiatra infantil
* Cliff Ferre: Cliff
* Charles Meredith

## Al voltant de la pel·lícula

* El rodatge s'ha desenvolupat als estudis Warner Bros de Burbank, així com a Los Angeles i Palmdale.
* Les formigues gegants són construïdes segons la seva talla suposada i són animades per cable.
* Destacar una petita aparició (no als crèdits) de Leonard Nimoy en el paper d'un sergent dels Força Aèria dels Estats Units d'Amèrica.
* El grup The Misfits va fer una cançó titulada Them la lletra de la qual és basada en la pel·lícula.

## Premis i nominacions
### Premis

* 1955. Millor muntatge de so per la Motion Picture Sound Editors

### Nominacions

* 1955. Oscar als millors efectes visuals

## Referències

* ↑ esadir.cat. Són elles!. esadir.cat.

## Enllaços externs

* Critica DevilDead
# Galhan (Gard)

Galhan (en francès Gailhan) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Testimoni d'un assassinat

Testimoni d'un assassinat (títol original en anglès: Witness to Murder) és una pel·lícula estatunidenca de 1954, dirigida per Roy Rowland. Ha estat doblada al català.

## Argument

Una jove dibuixant veu per la seva finestra un home de lletres a punt d'assassinar una dona. Fa desaparèixer les proves abans de l'arribada de la policia i aconsegueix convèncer-la que aquest suposat testimoni és d'una boja. És internada en un asil...

## Repartiment

* Barbara Stanwyck: Cheryl Draper
* George Sanders: Albert Richter
* Gary Merrill: policia Tinent Lawrence Mathews
* Jesse White: policia Sergent Eddie Vincent
* Harry Shannon: policia Capità Donnelly
* Claire Carleton: Mae
* Lewis Martin: Psiquiatre
* Dick Elliott: Manager
* Harry Tyler: Charlie
* Juanita Moore: Una pacient de l'hospital
* Joy Hallward: Col·lega de Cheryl

## Referències

* ↑ «Testimoni d'un assassinat». Ésadir.cat. [Consulta: 29 maig 2022].
* ↑ «Witness to Murder» (en anglès). NYTimes.com. [Consulta: 29 maig 2022].
# Los Mages

Los Mages (en francès Les Mages) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# The Carpetbaggers

The Carpetbaggers és una pel·lícula estatunidenca dirigida per Edward Dmytryk i estrenada el 1964.

## Argument

A la mort de Jonas Cord Sénior el 1925, el seductor Jonas Junior pren el control de l'empresa familiar Cord Chemical Factory. De seguida, recompra les parts de la seva sogra, la vídua Rina Marlowe Cord (una ex que s'ha casat amb Jonas Senior per la seva fortuna) així com les de Nevada Smith, un vaquer que ha estat com un pare per a ell en la seva infantesa. No és més que el començament de la vertiginosa ascensió de Jonas Junior que, envoltant-se dels millors consellers i advocats, construeix un imperi financer invertint en les indústries del plàstic i aeronàutica. Per interès, es casa amb l'hereva Monica Winthrop que deixa després d'haver arruïnat el pare. Amb l'adveniment del cinema sonor, Jonas es fa productor i director i promou les carreres de Nevada i Rina esdevingudes estrelles de cinema. Però Rina, alcohòlica, es mata en un accident de cotxe.

## Temes i context

El personatge de Jonas Cord Junior ha estat inspirat pel multimilionari estatunidenc Howard Hughes, aviador, industrial, productor de cinema i amant de boniques actrius, entre les quals Jean Harlow que és evocat per l'heroïna Rina Marlowe Cord.

## Repartiment

* George Peppard: Jonas Cord Junior
* Carroll Baker: Rina Marlowe Cord
* Alan Ladd: Nevada Smith
* Bob Cummings: Dan Pierce
* Martha Hyer: Jennie Denton
* Elizabeth Ashley: Monica Winthrop
* Martin Balsam: Bernard B. Norman
* Lew Ayres: « Mac » McAllister
* Archie Moore: Jedediah
* Leif Erickson: Jonas Cord Sénior
* Ralph Taeger: Buzz Dalton
* Ann Doran (no surt als crèdits): Una periodista

## Crítica

A partir del material que subministra el best seller de Robins, assistim a un melodrama inequívocament inspirat en la figura i aventures del llegendari Howard Hughes i al que no li falta cap ingredient característic, incloent un estil narratiu clàssic. Vehicle pel llançament del mediocre George Pellard, és més d'agrair l'elegant estoïcisme d'Alan Ladd en la que seria la darrera aparició en pantalla.

## Premis i nominacions
### Premis

* National Board of Review 1964: Martin Balsam, millor actor secundari
* Laurel Awards 1965 a la millor pel·lícula dramàtica

### Nominacions

* BAFTA a la millor promesa 1965: Elizabeth Ashley
* Globus d'Or a la millor actriu secundària per Elizabeth Ashley

## Al voltant de la pel·lícula

* Última pel·lícula d'Alan Ladd (mort el 29 de gener de 1964).

## Referències

* ↑ Calderon, pàg. 275

## Bibliografia

* Calderón, Teo. Calderón & Villamandos. Movie Movie (en castellà). ISBN 84-605-6130-5.
# Sent Laurenç de Carnòls

Sent Laurenç de Carnòls (en francès Saint-Laurent-de-Carnols) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# The Curse of La Llorona

The Curse of La Llorona (també coneguda com The Curse of the Weeping Woman en alguns mercats) és una pel·lícula estatunidenca de terror sobrenatural de 2019 dirigida per Michael Chaves en el seu debut com a director, i escrita per Mikki Daughtry i Tobias Iaconis. És la sisena pel·lícula en l'Univers The Conjuring. Basada en la història del folklore mexicà La Llorona, la cinta és protagonitzada per Linda Cardellini, Raymond Cruz i Patricia Velásquez, i segueix una mare el 1973 a Los Angeles que ha de salvar els seus fills d'un esperit malèvol que tracta de segrestar-los. El film va ser produït per James Wan a través de la seua Atomic Monster Productions.
La pel·lícula va tindre una preestrena a South by Southwest el 15 de març de 2019, i es va estrenar als cinemes dels Estats Units el 19 d'abril de 2019. Va recaptar 123 milions de dòlars a nivell mundial i comptava amb un pressupost de 9 milions de dòlars. La pel·lícula va rebre crítiques majoritàriament negatives.

## Repartiment

* Linda Cardellini com a Anna Tate-Garcia
* Roman Christou com a Chris Garcia
* Jaynee-Lynne Kinchen com a Samantha Garcia
* Raymond Cruz com a Rafael Olvera
* Patricia Velásquez com a Patricia Alvarez
* Marisol Ramirez com La Llorona
* Sean Patrick Thomas com el Detectiu Cooper
* Tony Amendola com el Mossén Perez
* Oliver Alexander com a Carlos
* Aiden Lewandowski com a Tomas
* Irene Keng com a Donna
* DeLaRosa Rivera com a David Garcia
* Madeleine McGraw com a April
* Sophia Santi com a Bocanegra/ Clienta femenina
* Jethan Camarena com a Simon
* Fontana Sim com a Carol
* Scarlett Black com a Millie
* Don Roberson com l'Home ric

## Referències

* ↑ «The Curse of the Weeping Woman», 18-10-2018. [Consulta: 9 febrer 2019].
* ↑ Salemme, Danny. «The Curse of La Llorona is Part of The Conjuring Universe», 16-03-2019. [Consulta: 17 abril 2019].
* ↑ Carbone, Gina. «How The Curse of La Llorona Is Connected To The Conjuring Universe», 17-03-2019. [Consulta: 17 abril 2019].
* ↑ Kroll, Justin. «Linda Cardellini to Star in James Wan Horror-Thriller 'The Children' (EXCLUSIVE)», 09-10-2017. [Consulta: 9 gener 2018].
* ↑ Squires, John. «Linda Cardellini Will Star in New Line's James Wan-Produced 'The Children'», 09-10-2017. [Consulta: 9 gener 2018].
* ↑ Navarro, Meagan. «[Review 'The Curse of La Llorona' Scares Up Its Own Space in 'The Conjuring' Universe]», 18-04-2019.

## Enllaços externs

* The Curse of La Llorona a The Numbers (anglès)
# The Hard Easy

The Hard Easy és una pel·lícula estatunidenca dirigida el 2005 per Ari Ryan.

## Argument

A Los Angeles, el jugador Paul Weston té moltes pèrdues, i deu molts diners al perillós mafiós Freddie. Quan és brutalment apallissat i la vida de la seva dona anterior és amenaçada pel Freddie, Vinnie, un cambrer que coneix, li envia a Charlie Brooks que el convenç per participar en un robatori de joies amb el lladre professional Gene, i així aconseguir els diners necessaris per pagar el seu deute. Mentrestant, l'agent de borsa Roger Hargitay descobreix que l'empresa on treballa ha malversat 5 milions de dòlars als seus clients i ell serà arrestat en un parell de dies. El seu cap Ed Koster convenç Roger i dos treballadors per participar en un fàcil atracament de joies, planejat per un home que hi treballa. El matí de dissabte, ambdues colles coincideixen per fer el mateix robatori.

## Repartiment

* Henry Thomas: Paul Weston
* David Boreanaz: Roger Hargitay
* Vera Farmiga: Dra. Charlie Brooks
* Bruce Dern: Gene
* Peter Weller: Ed Koster
* Nick Lachey: Jason Burns
* Elimu Nelson: Stephen McKinley
* Gary Busey: Vinnie

## Referències

* ↑ «The Hard Easy». The New York Times.
# The Kissing Booth

The Kissing Booth és una comèdia romàntica de 2018 basada en la novel·la homònima de l'autora Beth Reekles. La pel·lícula va ser llançada l'11 de maig de 2018 per Netflix.1 2

## Sinopsi

Elle Evans (Joey King) és una estudiant de secundària de 16 anys que ha intentat però mai ha estat besada, per a la recaptació de fons Elle i Lee decideixen posar un lloc de petons sense imaginar que acabaria besant a Noah (Jacob Elordi) el noi més guapo i popular de la seva escola. Després adonar-se que senten alguna cosa l'un per l'altre, es veuen embolicats en un romanç secret, el problema és que aquest noi no és ni més ni menys que el germà gran del seu millor amic amb el que ha passat tota la seva infància, haurà de decidir entre l'amistat de Lee (Joel Courtney) o seguir al seu cor.

## Repartiment

* Joey King com a Elle Evans
* Joel Courtney com a Lee Flynn
* Jacob Elordi com a Noah Flynn
* Meganne Young com a Rachel
* Molly Ringwald com a Sra. Flynn
* Byron Langley com a Warren
* Jessica Sutton com a Mia
* Morné Visser com a Sr. Flynn
* Carson White com a Brad Evans
* Joshua Daniel Eady com a Tuppen
# Torna el pare de la núvia

Torna el pare de la núvia (títol original en anglès: Father of the Bride Part II) és una pel·lícula estatunidenca dirigida per Charles Shyer, estrenada l'any 1995. Es tracta de la continuació d'El pare de la núvia (1991). Aquesta pel·lícula ha estat doblada al català.

## Argument

Georges Banks és un pare de família afectuós i de vegades massa cortès. Poc després del dia tant temut on la seva filla, Annie ha d'abandonar casa seva per casar-se, Georges percep que en alguns anys el seu jove fill, Matty els abandonarà igualment per marxar a la universitat. Aquesta situació el reconforta, veient-se ja pescant a la mosca o escalant la cima de la Himalaia. Però vet aquí, res no se li estalviarà, ara que començava a apreciar el seu nou mode de vida i el seu gendre l'informa que la seva filla és a punt de tenir un bebè. Es desil·lusiona de seguida i maleeix el seu gendre, Bryan, que el transforma doncs en futur avi. Georges, que rebutja esdevenir un "avi amb sonotone", intenta provar que és encara jove. Amb precipitació, proposa a la seva dona Nina posar la seva casa en venda per viure l'aventura. Un cop la casa venuda, Nina i Georges s'adonen que esperen igualment un bebè. El nostre amic ha embarcat en una boja aventura. Salva casa seva de la demolició i s'hi reinstal·la amb la seva dona i la seva filla, mentre el seu gendre és en viatge de negocia. Georges és preocupa per les dues dones de la seva vida, que viuen els seus embarassos juntes fins al dia del part d'Annie.

## Repartiment

* Steve Martin: George Banks
* Diane Keaton: Nina Banks
* Martin Short: Franck Eggelhoffer
* Kimberly Williams-Paisley: Annie Elizabeth Banks-MacKenzie
* George Newbern: Bryan MacKenzie
* Kieran Culkin: Matty Banks
* B.D. Wong: Howard Weinstein
* Peter Michael Goetz: John MacKenzie
* Kate McGregor-Stewart: Joanna MacKenzie
* Jane Adams: Dr. Megan Eisenberg
* Eugene Levy: Mr. Habib
* Vince Lozano: Gang Kid

## Rebuda

* Premis 1995: Nominada al Globus d'Or al millor actor musical o còmic (Martin)
* Crítica: "Fluixeta"

## Referències

* 1 2 «Torna el pare de la núvia». esadir.cat.
* ↑ «Father of the Bride Part II». The New York Times.
* ↑ Morales, Fernando «Father of the Bride Part II». El País.
# Un dia de fúria

Un dia de fúria (títol original: Falling Down) és una pel·lícula estatunidenca dirigida per Joel Schumacher. Thriller psicològic i neo-noir, estrenat el 1993 i que tracta sobre la tensió i la frustració que genera en moltes persones la vida moderna a les grans ciutats. El personatge protagonista del film decideix enfrontar-se a les adversitats, i ho fa de forma violenta. La cinta va participar en la selecció oficial del Festival de Canes del 1993, i nominada a la Palma d'Or (millor pel·lícula). Ha estat doblada al català.

## Argument

William Foster (Michael Douglas), un empleat d'una important firma de defensa, pateix un desequilibri mental que en circumstàncies normals no es manifesta. Avui és l'aniversari de la seva filla i vol anar a visitar-la a casa de la seva ex esposa Beth (Barbara Hershey), de la qual es va divorciar. Ella li ha dit que no hi vagi, però ell vol anar-hi de tota manera. Es posa nerviós quan queda atrapat en un embús de tràfic. Abandona el cotxe i segueix a peu per Los Angeles cap a la casa de la seva exdona. Pel camí entra en una botiga per telefonar-la però l'actitud del dependent i l'alt preu dels productes fa que li planti cara per fer-lo entrar en raó. La seva ira esclata quan el dependent treu un bat de beisbol. Continua el seu camí enfrontant-se a diverses situacions del dia a dia del ciutadà corrent, que fan que li augmenti la tensió. La història de Foster es veurà lligada a la d'un policia del departament de robatoris anomenat Prendergast (Robert Duvall), en tenir conseqüències en la seva vida les accions de Foster (el seu cotxe es troba una mica més enrere del de Foster en la carretera, el dependent de la botiga acudeix a Prendergast, etc.). Encara que és el seu últim dia i no és del departament que s'encarrega d'aquest cas, decideix investigar-lo, ja que ningú sembla parar-hi atenció quan explica el que en sap.

## Repartiment

* Michael Douglas: William "D-Fens" Foster
* Robert Duvall: Martin Prendergast
* Barbara Hershey: Elizabeth "Bet" Treviño
* Rachel Ticotin: Sandra Torres
* Tuesday Weld: Amanda Prendergast
* Frederic Forrest: Nick
* Michael Paul Chan: Sr. Lee
* Steve Park: el detectiu Brian
* Vondie Curtis-Hall
* Lois Smith: la Mare de D-Fens
* Joey: Adele Foster-Treviño
* Raymond J. Barry: capità Yardley
* DW Moffett: el detectiu Lydecker
* Dedee Pfeiffer: Sheila Folsom, empleada de Burger Whammy

## Referències

* ↑ «Un dia de fúria». esadir.cat.
* ↑ «Falling Down». The New York Times.
# Un estrany a la meva vida

Un estrany a la meva vida (original: Strangers When We Meet) és una pel·lícula estatunidenca de Richard Quine estrenada el 1960, amb Kirk Douglas i Kim Novak. Ha estat doblada al català. La pel·lícula va ser adaptada per Evan Hunter a partir de la seva novel·la del mateix nom i dirigida per Richard Quine. Els actors principals són Kirk Douglas, Kim Novak, Ernie Kovacs, Barbara Rush, i Walter Matthau.
Va ser rodada a Los Angeles, amb escenes filmades a Beverly Hills, Santa Monica, i Malibu.

## Argument

Larry Coe és un arquitecte de Los Angeles, casat amb dos fills. Té una dona molt brillant, Eve. És ambiciosa, però ell vol un treball més imaginatiu que els edificis comercials que ha estat dissenyant. Es troba amb Roger Altar, un autor, per parlar de construir una casa que serà un "experiment" i Coe vol fer, a més, alguna cosa original.
Maggie Gault és una de les seves veïnes, el fill de la qual és amic del seu. Li diu a Larry que ha vist algunes de les seves cases i pensa que les més poc convencionals estan millor. Aquest encoratjament és el que necessita de la seva muller però no ha pogut aconseguir. Tant Larry com Maggie senten créixer la insatisfacció en els seus respectius matrimonis. La dona de Larry és molt tossuda, però el marit de Maggie no està interessat a tenir sexe amb ella. Així tenen un afer que implica trobar-se en secret. Ells dos saben que el que estan fent està malament, i són lleials als seus fills.
Felix Anders és un veí que ronda pel voltant i esbrina sobre el seu afer. Les seves insinuacions fan adonar-se a Larry dels riscos que està prenent. Li diu a Maggie que no s'haurien de veure durant un temps.

## Repartiment

* Kirk Douglas: Larry Coe
* Kim Novak: Maggie Gault
* Ernie Kovacs: Roger Altar
* Barbara Rush: Eve Coe
* Walter Matthau: Felix Anders
* Virginia Bruce: Mrs. Wagner
* Kent Smith: Stanley Baxter
* Helen Gallagher: Betty Anders
* John Bryant: Ken Gault
* Roberta Shore: Linda Harder
* Nancy Kovack: Marcia
* Carol Douglas: Honey Blonde
* Paul Picerni: Gerandi
* Ernest Sarracino: Di Labbia
* Harry Jackson: Bud Ramsey
* Bart Patton: Hank
* Robert Sampson: Bucky
* Ray Ferrell: David Coe
* Douglas Holmes: Peter Coe
* Timmy Molina: Patrick Gault
* Sue Ane Langdon: Daphne

## Referències

* ↑ esadir.cat. Un estrany a la meva vida. esadir.cat.
* ↑ «Strangers When We Meet». The New York Times.
# Verge als 40

Verge als 40 (títol original: The 40-Year-Old Virgin) és una comèdia estatunidenca de l'any 2005 escrita per Judd Apatow i coescrita per Steve Carell, presentant una bona quantitat de diàleg improvisat. Ha estat doblada al català. Ha estat doblada al català.

## Argument

Andy (Steve Carell) és un home encantador que només té un problema: segueix verge als seus 40 anys. Per això, els seus companys de treball fan tot el possible perquè el seu amic perdi la virginitat. Però les seves intencions van molt desencaminades, ja que Andy busca la felicitat i el veritable amor. Tot canvia quan coneix a Trish (Catherine Keener), una dona que treballa al davant d'ell. En el camí, el protagonista es coneixerà millor, ha d'ordenar les seves prioritats i superar la seva timidesa.
Steve Carell, el protagonista d'aquesta comèdia, es va basar en un dels esquetxos que va realitzar quan treballava a la companyia d'actuació improvisada Second City, en què interpretava a un quaranta verge. Steve buscava algú amb un sentit de l'humor similar, fins que va trobar a Judd Apatow, que buscava una oportunitat per debutar en la direcció de llargmetratges. No van trigar gaire a trobar-li a Andy tres companys de treball: Paul Rudd (The Cider House Rules), Romany Malcus (The Tuxedo) i Seth Rogen (Freaks and Geeks). El toc femení el posa l'actriu Catherine Keener (Full Frontal, 8mm).

## Repartiment

| Actor | Personatge |
| Steve Carell | Andy Stitzer |
| Catherine Keener | Trish Piedmont |
| Paul Rudd | David |
| Kimberly Page | Carol |
| Romany Malco | Jay |
| Seth Rogen | Cal |
| Elizabeth Banks | Beth |
| Leslie Mann | Nicky |
| Jane Lynch | Paula |
| Gerry Bednob | Mooj |
| Shelley Malil | Haziz |
| Kat Dennings | Marla Piedmont |
| Jordy Masterson | Mark |
| Chelsea Smith | Julia Piedmont |
| Jonah Hill | Client d'eBay |
| Erica Vittina Phillips | Jill |
| Marika Dominczyk | Bernadette |
| Mindy Kaling | Amy |
| Mo Collins | Gina |

## Referències

* ↑ «Verge als 40». esadir.cat.
* ↑ Error: hi ha títol o url, però calen tots dos paràmetres.«». The New York Times.
* ↑ «TRIVIA». imdB.
# És viu

És viu (títol original en anglès: It's Alive) és una pel·lícula de terror estatunidenca dirigida per Larry Cohen, estrenada el 1974. Ha estat doblada al català.

## Argument

Lenore Davies dona a llum d'un bebè monstruós, que mata els metges i fuig a la naturalesa. El pare, Frank Davies, va a ajudar la policia a matar aquest monstre.

## Repartiment

* John P. Ryan: Frank Davies
* Sharon Farrell: Lenore Davies
* James Dixon: Tinent Perkins
* William Wellman Jr.: Charley
* Shamus Locke: El Doctor
* Michael Ansara: El capità

## Al voltant de la pel·lícula

El film va donar lloc a continuacions, així com un remake :
* It Lives Again el 1979
* It's Alive III: Island of the Alive el 1987
* It's Alive el 2008

## Premis

* Premi especial del jurat al Festival internacional de cinema fantàstic d'Avoriaz 1975

## Referències

* ↑ esadir.cat. És viu. esadir.cat.
* ↑ «It's alive». The New York Times.
# Colletotrichum

Colletotrichum (estadi sexual: Glomerella) és un gènere de fongs que són simbionts obligats de les plantes sota la forma d'endòfits, és a dir que viuen dins els teixits de les plantes. Moltes espècies d'aquest gènere són patògens de les plantes encara que algunes expressen un mode de vida mutualista que no causa malaltia en les plantes hostes.

## Referències

* ↑ Rodriguez, Rusty and Regina Redman. «More than 400 million years of evolution and some plants still can't make it on their own: plant stress tolerance via fungal symbiosis». Journal of Experimental Botany, 59, 5, 2008, pàg. 1109–14. DOI: 10.1093/jxb/erm342. PMID: 18267941.
# Doms de la Renaixença Catalana

Els Doms de la Renaixença Catalana són un conjunt de doms submarins situats a l'àrea de la Mar Mediterrània equidistant entre la desembocadura del riu Roine, l'illa de Sardenya i l'illa de Menorca, al voltant de les coordenades 41° 15′ 44″ N/5° 28′ 6″ E.
Descoberts durant les campanyes oceanogràfiques d'exploració i cartografia submarina de la segona meitat del segle xx, els diversos doms foren batejats amb els noms de personatges il·lustres de la Renaixença Catalana. Entre els doms més importants es troben, de nord a sud:
* Dom d'Aguiló, situat a les coordenades 41° 38′ 43,60″N/5°33'56,25"E
* Dom de Milà i Fontanals, situat a les coordenades 41° 38′ 12,06″N/5°23'31,42"E
* Dom de Maragall, situat a les coordenades 41° 38′ 2,40″N/5°13'17,66"E
* Dom de Carner, situat a les coordenades 41° 31′ 56,28″N/5°41'8,07"E
* Dom d'Alcover, situat a les coordenades 41° 3′ 54,52″N/5° 9'42,18"E
* Dom de Clavé, situat a les coordenades 40° 52′ 59,44″N/5°19'48,09"E
* Dom de Fabra, situat a les coordenades 40° 45′ 0,12″N/5°15'57,09"E

## Referències

* Canals, M.; Serra, J. i Riba, O. (1983). Toponímia de la Mar Catalano-Balear. Bol. Soc. Hist. Nat. Baleares. v. 1982/2

## Vegeu també

* Mar Catalana
* Mar Balear

## Enllaços externs

* Mapa batimètric de la Mar Catalanobalear, de l'Institut de Ciències del Mar (CSIC) de Barcelona Arxivat 2010-03-27 a Wayback Machine. (Descàrrega per al Google Earth Arxivat 2012-02-09 a Wayback Machine.)